NYELVI MUNKAKÖZÖSSÉG ÉVES PROGRAMJA

2024-2025

***Kiemelt feladatok az 2024-2025 tanévre***:

* Az első nyelvi angol és német csoportokban a tanulókat a **B2-es nyelvi szintre** kell felkészíteni a gimnáziumi képzés során: nyelvvizsgára, emelt szintű érettségire.
* A speciális és a gyorsabban haladó nyelvi csoportokban törekedni szükséges, hogy a diákok **C1 szintű** felkészítést kapjanak, elősegítve a felsőfokú nyelvvizsgák megszerzését.
* Kiemelt cél, hogy minél több tanulónk szerezzen B1-B2 szintű nyelvtudást a **második idegen nyelvből**. Ennek érdekében növeljük a nyelvtanítás hatékonyságát, biztosítjuk a csoportok közötti átjárhatóságot és folyamatosan tudatosítjuk a nyelvtanulás fontosságát. Indítottunk fakultációt spanyolból 11.-ben, németből 12.-ben, angolból mindkét évfolyamon.
* Eredményes szereplés **versenyeken: OKTV, Barcsi Országos Angol Nyelvi Verseny (9., 10. oszt), Német Szépkiejtési Verseny-Eger, Olvasóverseny (Angol Műhely Debrecen), EKKE által hirdetett versenyek, Andrássy Gimn. Városi versenye, AJTP országos verseny (Pápa).**
* Általános iskolások Elisabeth angol nyelvi versenyünk megrendezése írásbeli és szóbeli fordulóval.
* Az érettségi feladatsorok frissítése. Osztályozó vizsgák lebonyolítása.
* Erasmus+ új pályázatunk fut diákcserével, szakmai továbbképzésekkel, iskola látogatásokkal.
* Törekedni kell hazai és nemzetközi projektmunkában való részvételre és a diákcsere programok és egyéb a nyelvtanulást is elősegítő utazások megszervezésére (lehetőség szerint). Az EKKE és esetlegesen az ELTE intézményekkel való együttműködés folytatása.
* Hatékonyabb, összehangoltabb munka a munkaközösség tagjai között:ki kell használni az összevont, egységes nyelvi munkaközösségben rejlő erőt a hatékonyabb nyelvtanítás érdekében.
* Rendszeres részvétel hazai és nemzetközi továbbképzéseken.

**1*,*** Nagy figyelmet kell fordítani a **kilencedikes csoportok** megszervezésére, a csoportok közti átjárhatóság biztosítására - a tanulók kéréseit, igényeit lehetőleg figyelembe kell venni. A **felsőbb évfolyamokon** is lehetőséget szükséges biztosítani, hogy a diákok a képességeik és tudásuk szerint a nekik legmegfelelőbb csoportban, a lehető leghatékonyabban fejlesszék tudásukat.

Fel: mkvez

***2,*** Az általános iskola **8. osztályosait** meg kell szólítani és megszerveznünk a kétfordulós **Elizabeth angol nyelvi versenyünket**. Fel: szervezés: mkvez. - feladatsorok: Szabados N., Ficzere K., Barta-Boncz N. - közös javítás és szóbeli zsűrizés minden angolos kolléga bevonásával

Érdemesnek tűnik nyitni a második nyelvek irányába is: spanyol, francia, német - pl. nyílt napon új külföldi útjaink ppt-jével , hiszen a választékot tekintve egyedülállóak vagyunk a megyében és ez is egy vonzerőt jelenthet a középiskolát választók számára. Fel: Frigyikné, Birinyiné, GabanyeczM

Megragadva a **spanyol nyelv népszerűségét** és a korábbi tanévben spanyolból elért sikereinket (nyelvvizsga, OKTV), ki kell dolgozni a 9.-10. évfolyamra tervezett emelt óraszámú spanyol csoport tanmenetét. Fel: FrigyiknéZL

***3***, Az egyre csökkenő számú általános iskolás tanuló miatt kiemelt feladat, hogy a munkaközösség aktívan járuljon hozzá az iskola népszerűsítéséhez, **tegye vonzóvá a nyelvtanulást a Szilágyiban**. Érdekes programokat kell ajánlani a nyílt napokon, kapcsolatokat kiépíteni az általános iskolai kollégákkal, iskolákkal és szükséges már a **7. osztályosokat** is megszólítani a versenyekben (Figedy Versenyen - Noszvaj, POT táborban). Fel: mk. vez, Hornyákné, BaksaG, KisT.

***4,*** Hatékonyabb szakmai munkával és ösztönzéssel elő kell segíteni, hogy minél többen tegyenek komplex **középfokú nyelvvizsgát** – lehetőleg a 11. osztály első félév végéig, így jobb eredményt biztosítva a tanulóknak az előrehozott középszintű érettségin, illetve a 12. évben ősszel és/vagy tavasszal emelt szintű vizsgát is tenni vagy a második idegen nyelv tanulását intenzívebb formában folytatni. Minden évben örvendetesen tovább növekszik a nyelvvizsgák száma. Ezt a folyamatot a továbbiakban is erősíteni kell. Fontos, hogy rendszeresen legyenek próbanyelvvizsgák: Origó, LangCert

A **nyelvvizsgák regisztrálásá**nak rendszere egy Google táblázat (felelős:Forgács A.), amit a nyelvtanárok és az osztályfőnökök vezetnek, azonban szükséges egy jól kezelhető, átlátható, hivatalos dokumentálás is: az osztályfőnökök a bizonyítványok szkennelt, fényképezett változatát gyűjtik.

Az elmúlt évben tovább növekedett az **emelt szintű érettségi vizsgát** tett tanulóink száma. A diákok jellemzően jól felkészültek voltak, 60-98%-os eredményeket értek el. A 12. osztályosoknak ki kell használni az őszi vizsgaidőszakot, hiszen van javítási lehetőség. Mivel ezen vizsga is egyenértékű a nyelvvizsgával, maximális segítséget kell nyújtanunk a felkészülésben.

***5,*** Cél, hogy jobb eredményekkel szerepeljünk az **OKTV versenyeken**. Igaz, hogy a feladatok egyre nehezebbek, de vannak kiemelkedő tanulóink, akiket érdemes lehet felkészíteni, akár második nyelvből is 12.-ben.

Fel: mkvez. és elsősorban spec. angol 11.-12. évf. szaktanárok ill.spanyol: Frigyikné, német: BarczaiT.

***6,*** Ösztönözni kell a tanulókat, hogy vegyenek részt különböző **pályázatokon és versenyeken**, hogy ezzel rutint, vizsgázási gyakorlatot szerezzenek.

(PTE-Barcs kis OKTV versenye, Német Szépkiejtési Verseny-Eger, Andrássy Gimn. B2 verseny-Eger, AJTP Pápai Verseny, Ideas to Share verseny, Debrecen). A tavalyi évhez hasonlóan ösztönözzük diákjainkat, hogy vegyenek részt különböző könyvolvasási versenyeken (Angol Műhely Debrecen), mert a tapasztalatok szerint hatékonyak a nyelvi, lexikai készségfejlesztésben.

**A versenyek egy része ingyenes, ha van nevezési díj, azt a tanulók (v. AJTP költségvetéséből a programban résztvevők számára) fizetik, csak a döntőbe jutott tanulók utaztatására és kíséretére igényeljük a tankerület hozzájárulását.**

Pályázatok figyelése. Fel. Szabados N, Forgács A, Frigyikné, Nagy Á. Birinyiné, KovácsnéBI

***7,*** A 11. és a 12. osztályokban fel kell készülni az előrehozott érettségik lebonyolítására, valamint arra, hogy igény szerint **átszervezzük a nyelvi csoportokat**, lehetőséget adva a tanulóknak, hogy sikeres nyelvvizsga és/vagy előrehozott érettségi vizsga után, a második idegen nyelvet is magasabb óraszámban tanulják, fakultáljanak nyelvekből, felkészülve ezzel egy újabb nyelvvizsgára illetve az érettségi vizsgára.

Hatékonyabb együttműködést sikerült kiépíteni az osztályfőnökökkel. A szülői értekezleten a **szülők figyelmét külön is felhívjuk a nyelvtanulás és nyelvvizsgák fontosságára** a felsőoktatásba való bekerülés szempontjából is.

Az előrehozott érettségi vizsgákkal járó feladatok, az osztályozó vizsgák megszervezése, érettségi tételsorok frissítése az előírt módon történik.

Fel.: mkvez, Pintér R., Birinyiné, NagyÁ, ForgácsA és az érintett szaktanárok

***8***, A hagyományoknak megfelelően bekapcsolódunk a **Tudományok Hete rendezvények** szervezésébe magas színvonalú programajánlattal.

Februárban a Berlinale idején **német filmdélutánt** tervezünk illetve **spanyol kultúr-délutánt** anyanyelvi lektorral a Pázmány P.Egyetemről, így kívánjuk népszerűsíteni a kisebb nyelvek tanulását és a nyelvvizsgák megszerzésének fontosságát.

Fel: SzabadosN, BirinyinéTM, Kovácsné BI, AlföldinéKP, FrigyiknéZL

**9,** Kiemelt figyelmet kell fordítani az **Arany Programban szereplő csoportokra**. A tanulók mindkét félév végén vizsgát tesznek. Az angol nyelvtanítás szempontjából a 9. AJTP és a 9. év a hatékony előkészítés és a komplex nyelvi készségek fejlesztésének időszaka. Az esetleges lemaradókat korrepetálással is segíteni szükséges. A 10. évfolyam egy intenzív nyelvvizsga felkészítővel indult, majd megkezdődnek a nyelvvizsgák. Ezt az évet a lehető leghatékonyabban kell felhasználni a nyelvtanításra és vizsgafelkészítésre.

A tanulók haladását és az esetleges gondokat, problémákat meg kell beszélni az osztályfőnökkel és a munkaközösség vezetővel, hogy minél előbb hatékony megoldást találjunk. A sikeres munkát akadályozó problémákról írásos feljegyzés is készül, elsősorban a kollégium és a koordinátor számára.

A programban folyó nyelvvizsgák szervezésével, finanszírozásával kapcsolatban szabályok vannak, mellyel a tanároknak tisztában kell lenniük.

Az AJTP országos versenyre eredményesen kell felkészíteni a tanulókat: FiczereK.

Fel: SzabadosN, Alföldiné, PintérR, Hornyákné, BaksaG, Munkácsiné.

**10,** Célkitűzésünk **nemzetközi projektmunkában** való részvétel és a nyelvtanulást elősegítő német diákcsere program szeptemberben így az újabb **Erasmus** pályázattal **a diákok lehetőségeinek bővítése.**

Fel: Hornyákné, Barta-BonczN.

**11,** Figyelemmel kell kísérni és segíteni kell a **bekapcsolódó kolléga munkáját mindkét nyelvből. A tanárjelölt** tanítási gyakorlatát, tapasztalatszerzésétaz igények és a lehetőségek szerint meg kell szervezni, a mentorálást a lehető legmagasabb szinten szükséges biztosítani.

Fel: mkvez., FiczereK.

**12,** **ELTE-Origó Nyelvi Centrum Referenciaiskolája** vagyunk: online továbbképzéseken minden nyelvből rendszeresen részt veszünk. Ha a kollégák átérzik ennek jelentőségét, ezen nyelvvizsga irányába ösztönzik a tanulókat. Az országos próbanyelvvizsgákon részt veszünk. A tanári fiók használatáról a mk-en belül **tudásmegosztó workshopot** tart novemberben Birinyiné T.Melinda.

**13,** Az iskola **külföldi kapcsolatait** erősíteni szükséges. Szükséges kialakítani új kapcsolatokat az Erasmus+-programmal, illetve fenntartani az egyéb (önköltséges) programjainkat, mert ez kiváló lehetőséget biztosít az angol, német, spanyol nyelv gyakorlására.

Fel: Hornyákné, Frigyikné , Birinyiné

**14**,Fontosnak tartjuk, hogy diákjaink kíséretünkben, biztonságos körülmények között utazzanak és ismerjék meg a világot, legyenek tájékozottak, és használják az idegen nyelvet. Márciusra egy önköltséges nyelviskolai utat szerveztek a kollégák Spanyolországba. Tervezünk egy bécsi decemberi utat. Biztosak vagyunk abban, hogy ezek a **külföldi kirándulások** nagy mértékben segítik a tanulási motivációt is, kiváló gyakorlási lehetőséget és óriási élményeket nyújtva a diákoknak. Ha a gazdasági helyzet engedi ezeket tovább kell vinni.

Fel: Frigyikné, Birinyiné

**Ellenőrzési terv:**

Szeptember 5-ig az őszi előrehozott érettségi vizsgára való jelentkezés, osztályozó vizsgák

Szeptember 16-ig: tanmenetek ellenőrzése, , osztályozó vizsgák dokumentálása

Szeptember 29-ig: AJTP csoportok szintfelméréseinek ellenőrzése

Október 15-ig: a 9.évf-on a csoportok haladása, esetleges problémák

Október-november: Elisabeth ált.iskolai verseny írásbeli, szóbeli fordulói

November 30-ig: a 10.- 11. évf. csoportjai és tanárainak munkája.

Január 20-ig: a 12. évf. haladása

Február 15-ig előrehozott érettségi vizsgákra való jelentkezés

Április 10-ig 8.os felvételi elbeszélgetések

Április 30ig 10.-11.-12. évf - osztályozó vizsgák megszervezése

Eger, 2024-09-05

Szabados Nicolett